Obert el termini de sol·licitud de subvencions per a l'estudi de música i dansa
26 de juny de 2024

• L'ajuda va dirigida a estudiants d'aquestes especialitats reglades menors de 25 anys.

L'Ajuntament de l'Eliana torna a convocar la subvenció, en règim de concurrència competitiva, destinada a les beques per als estudis de música i dansa, en les quals invertirà un total de 5.500,00 €.

Les beques d'estudis artístics tenen com a objectiu la promoció, foment i suport a l'aprenentatge, perfeccionament, la pràctica i creativitat en els camps de la música i de la dansa, i estan dirigides a la població de l'Eliana menors de 25 anys, que cursen estudis professionals de grau elemental, professional i/o superior d'ensenyament reglat. Així se subvencionaran amb fins a 300 euros les despeses de matrícula o amb fins a 50 euros al mes per a les despeses relacionades amb l'estudi.

El termini per a presentar les sol·licituds d'estudis de Música i Dansa és del 21 de juny al 23 de juliol de 2024, tots dos inclosos.

L'enllaç per al tràmit electrònic serà el següent: Tramite de Música i Dansa

Així mateix, es podrà sol·licitar en l'Oficina d'Atenció Ciutadana de l'Ajuntament de l'Eliana (OAC), situat en la Plaça País Valencià, 5, i presentar igualment en qualsevol de les formes establides en l'article 16 de la Llei 39/2015, d'1 d'octubre, del procediment administratiu Comú de les Administracions Públiques.

Tota la documentació, bases i annexos es troben publicades en l'apartat de Tràmits de la Seu, així com en la web municipal en el següent enllaç.

Les persones interessades a rebre més informació poden escriure al correu electrònic educacio@leliana.es o trucar al telèfon 96 275 80 30 i marcar l'extensió 501, en horari de dilluns a divendres de 9 a 14 hores.

L'edil d'Educació, Eva Santafé, ha destacat la importància d'aquestes ajudes per a promocionar l'el aprenentatge, perfeccionament, la pràctica i creativitat en els camps artístic musical i de dansa, dirigit al sector de població de menors i joves de l'Eliana.